#  PRÍSPEVOK NA ČIASTOČNÚ ÚHRADU NÁKLADOV SPOJENÝCH SO ŠTÚDIOM

**/ ŠKOLNÉ /**

1/ Výška príspevku na čiastočnú úhradu nákladov spojených so štúdiom (školného) je daná Všeobecne záväzným nariadením Mesta Humenné č. 151/2019 (čl.5) o príspevkoch na čiastočnú úhradu nákladov činnosti v školách a školských zariadeniach v zriaďovateľskej pôsobnosti mesta Humenné.

2/ Školnéje možné uhradiť:

* poštovým peňažným poukazom,
* bankovým prevodom,
* internetom.

**IBAN: SK32 1100 0000 0026 2555 1987**

3/ Pri každej platbe je nutné uvádzať:

* meno, priezvisko a adresu žiaka
* meno triedneho učiteľa
* variabilný symbol žiaka

4/ Výška školného:

a) individuálne vyučovanie s dotáciou zriaďovateľa – hudobný odbor 8,00€ mesačne

b) individuálne vyučovanie bez dotácie zriaďovateľa – hudobný odbor 30,00 € mesačne

c) skupinové vyučovanie – hudobný odbor ( prípravné štúdium) 5,50 € mesačne

d) skupinové vyučovanie s dotáciou zriaďovateľa (VO, TO, LDO) 5,50 € mesačne

e) skupinové vyučovanie bez dotácie zriaďovateľa (VO, TO, LDO) 30,00 € mesačne

f) štúdium pre dospelých 35,00 € mesačne

5/ Príspevok v individuálnom vyučovaní s dotáciou zriaďovateľa a v skupinovom vyučovaní s dotáciou zriaďovateľa sa na základe rozhodnutia zriaďovateľa znižuje o 50%, ak plnoletý žiak alebo zákonný zástupca neplnoletého žiaka o to písomne požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.

6/ Výška školného môže byť v priebehu školského roka upravená v zmysle Všeobecne záväzného nariadenia Mesta Humenné.

7/ Školné sa uhrádza do 15-ho dňa v mesiaci, možno ho zaplatiť aj za dlhšie obdobie:

* september – december (4 mesiace)
* január – jún (6 mesiacov)

Úhrada školného do 15. dňa v mesiaci platí aj v prípade platby za dlhšie obdobie.

8/ Ak žiak, rodič alebo jeho zákonný zástupca neuhradil školné, triedny učiteľ ho vyzve k úhrade ústnou formou, písomnou formou prostredníctvom žiackej knižky alebo doporučene zaslanou upomienkou prostredníctvom riaditeľstva školy. Ak aj po uvedených výzvach školné nebude uhradené, žiak nebude mať odučenú hodinu.

9/ Ak sa žiak bez závažných dôvodovnezúčastňuje na vyučovaní, zaplatené školnésa nevracia.

 PaedDr. Daniela Polovková

 riaditeľka školy